**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o pokretanju postupka prestanka trgovačkog društva Poduzetnički inkubator Podstrana d.o.o. po skraćenom postupku bez likvidacije

**PRAVNI TEMELJ:** Zakon o trgovačkim društvima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje prijedloga Odluke o pokretanju postupka prestanka trgovačkog društva Poduzetnički inkubator Podstrana d.o.o. po skraćenom postupku bez likvidacije**

Izjavom o osnivanju društva od 06. rujna 2017. godine osnovano je trgovačko društvo Poduzetnički inkubator Podstrana d.o.o. za savjetovanje u vezi s poslovanjem i upravljanjem.

Društvo je upisano u sudski registar Trgovačkog suda u Splitu pod brojem Tt-17/8427-2 od 14. rujna 2017. godine, dodijeljenog matičnog broja subjekta (MBS) 060371349.

Osnivač i jedini član trgovačkog društva je Općina Podstrana.

Trgovačko društvo osnovano je s ciljem poticanja poduzetništva tvrtki sa sjedištem na području općine Podstrana kao oblik potpore i pomoći poduzetnicima u ranoj fazi razvoja poslovnog pothvata. U tu svrhu Općina Podstrana kao osnivač trgovačkog društva osigurala je prostor za djelovanje poduzetnika te korištenje namještaja i računalne opreme, i instaliranih priključaka (struja, voda, grijanje, internet).

Obzirom da poslovanje društva bilježi gubitke, a kako je istovremeno opao interes poduzetnika početnika za korištenje usluga i mogućnosti inkubatora, predlaže se trgovačko društvo Poduzetnički inkubator Podstrana d.o.o. ugasiti sukladno odredbama članka 472.a Zakona o trgovačkim društvima (“Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19), kojim je propisano da društvo s ograničenom odgovornošću može prestati u skraćenom postupku bez likvidacije **a**ko svi njegovi članovi suglasno donesu odluku o takvom prestanku društva.

Odluka o prestanku društva po skraćenom postupku bez likvidacije mora sadržavati izričit navod da društvo prestaje po skraćenom postupku bez likvidacije te sljedeće podatke:

* tvrtku, sjedište, osobni identifikacijski broj i matični broj subjekta društva koje prestaje,
* ukupni broj članova društva, imena i prezimena, prebivališta i OIB-i svakog člana društva (odnosno tvrtke i sjedišta ako je član društva pravna osoba),
* plan raspodjele imovine društva.

Svi članovi društva dužni su dati i izjavu:

* da društvo nema nepodmirenih obveza prema radnicima i bivšim radnicima društva niti drugih nepodmirenih obveza po osnovi radnog odnosa radnika i bivših radnika,
* da društvo nema spornih ni nespornih, dospjelih ni nedospjelih obveza prema drugim vjerovnicima te,
* da se svaki član obvezuje podmiriti, solidarno sa svim ostalim članovima društva, sve preostale obveze društva, pokaže li se naknadno da one postoje.

Odluka o prestanku društva i izjava članova društva donijet će se uobliku javnobilježničkog akta kojeg potvrđuje javni bilježnik te dostaviti na provedbu Trgovačkom sudu u Splitu.

Člankom 95. Zakona o proračunu (“Narodne novine” broj 144/21) propisano je da o osnivanju i prestanku pravne osobe čiji je osnivač ili suosnivač jedinica lokalne samouprave odlučuje predstavničko tijelo na prijedlog načelnika.

Slijedom navedenog, predlaže se donijeti sljedeći akt:

Na temelju članka 95. Zakona o proračunu („Narodne novine“ broj 144/21) te članka 30. Statuta Općine Podstrana („Službeni glasnik Općine Podstrana“ broj 7/21, 21/21), a u s vezi s člankom 466. stavak 1. točka 2. i članaka 472.a do 472.e Zakona o trgovačkim društvima (“Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19), Općinsko vijeće Općine Podstrana na 7. sjednici održanoj dana 17. ožujka 2022. godine donosi

**ODLUKU**

**o prestanku trgovačkog društva Poduzetnički inkubator d.o.o. Podstrana**

**po skraćenom postupku bez likvidacije**

**Članak 1.**

Obzirom na nepostojanje osnovanih razloga za nastavak poslovanja, za trgovačko društvo Poduzetnički inkubator Podstrana d.o.o, MBS: 060371349, OIB: 01972029155, sa sjedištem na adresi Trg dr. Franje Tuđmana 3, Podstrana, čiji je osnivač i jedini član društva Općina Podstrana, OIB: 40910925478, Trg dr. Franje Tuđmana 3, Podstrana, koji u društvu drži jedan (1) poslovni udjel u nominalnom iznosu od 20.000,00 kuna, provest će se postupak prestanka društva po skraćenom postupku bez likvidacije, sukladno članku 472.a Zakona o trgovačkim društvima (“Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19).

**Članak 2.**

Ovlašćuje se općinski načelnik kao zakonski zastupnik jedinog člana trgovačkog društva Poduzetnički inkubator Podstrana d.o.o. za daljnje postupanje slijedom ove Odluke i poduzimanje svih pravni radnji u svrhu prestanka društva i brisanja istog iz registra Trgovačkog suda u Splitu.

**Članak 3.**

Ova Odluka objavit će se u “Službenom glasniku Općine Podstrana”, a stupa na snagu osmog dana od dana objave.

KLASA: 024-02/22-01/03 Predsjednik

URBROJ: 2181-39-01-22-05 Općinskog vijeća:

Podstrana, 17. ožujka 2022.godine Tomislav Buljan